cyanic-selkie/wikianc huggingface dataset:
Խեցեպատ ուրվականը (ֆիլմ 2017)
Սյուժե
Մայորը բնակարանում գտնում է միջին տարիքի ճապոնուհու, ով ասում է, որ նրա աղջիկը` Մոտոկո Կուսանագին, կորել է, իսկ հետո նրան տեղեկացրել են, որ աղջիկը մահացել է։ Մայորը հասկանում է, որ նրա իսկական անունը Մոտոկո է։ Նա գնում է և, հետևելով ֆլեշբեկերին, գտնում է տաճարը, որտեղ թաքնվել է, երբ փախել է տնից և որտեղ նրան պահել է Hanka միավորություն։ Տաճարի մոտ Կիլիանը հանդիպում է Կուդզեին, իսկ հետո հիշում է, որ նրանք այնտեղ միասին թաքնվել են։ Հետո տաճարին մոտենում է մարտական, սարդանման տանկ. Hanka-ի նոր մշակումը, որը ղեկավարում է Քաթերը։ Տանկը երկուսին էլ ուժեղ վնասվածքներ է հասցնում, սակայն Մայորին հաջողվում է պաշտպանվել զրահով` ընթացքում պոկելով իր ձեռքը։ Տանկի մոտ պառկած Կուդզեին ոչնչացնում է դիպուկահարը, ում դրանից հետո կրակել է «Իններորդ բաժնի» մեկ այլ անդամ` Սայտոն։ Արամակին գալիս է Քաթերի աշխատատեղ, և նա կատաղած կրկին սպառնում է բաժնի լուծարմանը։ Ի պատասխան Արամակին տեղեկացնում է, որ նա վարչապետից սանկցիա ունի, կապվում է Կիլիանի հետ և ստանում է նրա թույլտվությունը Քաթերի սպանության համար։
Վերջում վերանորոգված Միրան, ձեռք բերելով իսկական դեմք, ինչպես Մոտոկոն, նայում է «Մոտոկո Կուսանագի» գրվածքով իր շիրմաքարին և վերամիավորվում է մոր հետ նախքան իր աշխատանքին` «Իններորդ բաժին», վերադառնալը։
Ստեղծում
2008 թվականին DreamWorks-ը և Սթիվեն Սփիլբերգը ձեռք են բերել օրիգինալ մանգայի կինոադապտացիայի ստեղծման իրավունքը։ Հետո պարզ դարձավ, որ պրոդյուսերներ կլինեն Ավի Արադը, Արի Արադը և Սթիվեն Փոլը, իսկ սցենարը գրելու համար վարձել են Ջեյմի Մոսին ։ 2009 թվականի հոկտեմբերին հայտարարվել է, որ Լաետա Կալոգրիդիսը փոխարինել է Մոսին որպես սցենարիստ ։ 2014 թվականի հունվարի 24-ին հաղորդագրություն է եկել, որ ֆիլմը կնկարահանի Ռուպերտ Սանդերսը Ուիլյամ Ուիլերի սցենարով ։ Ուիլերը սցենարի վրա աշխատել է մոտավորապես կես տարի, հետագայում ասելով. «Դա մեծ նախաձեռնություն է։ Ես մտածում եմ, որ ես եղել եմ երկրորդը կամ երրորդը այդ խառնուրդում, և ես գիտեմ, որ վեց կամ յոթ սցենարիստից քիչ չի եղել է» ։ Ջոնաթան Հերմանը նույնպես մասնակցություն է ունեցել սցենարի ստեղծմանը ։
2014 թվականի սեպտեմբերի 3-ին Մարգո Ռոբին սկսել է բանակցություններ վարել գլխավոր դերի համար ։ 2014 թվականի հոկտեմբերի 16-ին հայտարարվել է, որ DreamWorks-ը գլխավոր դերի համար առաջարկել է 10 միլիոն դոլար Սքարլեթ Յոհանսոնին, այն բանից հետո, երբ Մարգո Ռոբիի հետ բանակցությունները հաջողությամբ չեն պսակվել, քանի որ նա նախընտրել է նկարահանվել «Ինքնասպանների ջոկատ» ֆիլմում Հարլի Քուին դերում ։ 2015 թվականի մայիսին Paramount Pictures-ը պայմանավորվել է DreamWorks-ի հետ ֆիլմի համատեղ արտադրության և ֆինանսավորման մասին ։ 2015 թվականի նոյեմբերի 10-ին Պիլու Ասբեկը ֆիլմում ստացել է Բատոյի դերը ։ 2015 թվականի նոյեմբերի 19-ին հաղորդագրություն է գալիս, որ Սեմ Ռայլին կարող է միանալ ֆիլմին չարագործ Կուդզեի դերով` վտանգավոր հանցագործների և ծայրահեղականների առաջնորդը ։ Բայց 2016 փետրվարի 4-ին Variety-ին տեղեկացնում է, որ Մայքլ Փիթը բանակցություններ է վարում այդ դերի վերաբերյալ ։ 2016 թվականի մարտի 3-ին TheWrap-ը հաղորդել է, որ ճապոնական դերասան Տակեշի Կիտանոն ստացել է Դայսուկե Արամակիի դերը ։ 2016 ապրիլին, երբ հայտարարվել է դերասանական կազմը` ներառելով Սքարլեթ Յոհանսոնին, Տակեշի Կիտանոին, Ժուլիետ Բինոշին, Մայքլ Փիթին, Պիլու Ասբեկին, Կաորի Մոմոին, Չինյա Հանյաին, Դանուսիյու Սամալին, Լասարուսա Ռատուերեին, Յուտակու Իդզումիխարուին և Տուվանդու Մանիյմոին ։ 2016 թվականի մայիսի 25-ին Ռիլա Ֆուկուսիման միացել է ֆիլմի դերասանական անձնակազմին ։
Նկարահանումները սկսվել են Վելինգտոնում 2016 թվականի փետրվարի 1-ին ` երկարաձգվելով մինչև 2016 թվականի հունիսի 3-ը։ Դրանից հետո մի քանի նկարահանումներ մի քանի օրվա ընթացքում են անցկացվել հոնկոնգյան Ջորդան և Յաումատեյ շրջանների Փակ Հոյ և Վուսանգ փողոցներում ։
Արտաքին հղումներ
Կատեգորիա:Ֆիլմեր այբբենական կարգով Կատեգորիա:Ֆանտաստիկ ֆիլմեր Կատեգորիա:2017 ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Ֆիլմ-հակաուտոպիա Կատեգորիա:Paramount Pictures ֆիլմեր Կատեգորիա:Ինքնասպանությունը հորինվածքներում Կատեգորիա:Ճապոներեն ֆիլմեր Կատեգորիա:IMAX ֆիլմեր Կատեգորիա:Ֆիլմեր, որոնց գործողությունները տեղի են ունենում ապագայում Կատեգորիա:Ամերիկյան եռաչափ ֆիլմեր Կատեգորիա:Ֆիլմեր վրեժի մասին Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ֆիլմեր վրեժի մասին Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:2010-ականների գիտաֆանտաստիկ էքշն ֆիլմեր
Վաղինակ Վարդանյան (այլ կիրառումներ)
Վաղինակ Վարդանյան անունը կարող է վերաբերել հետևյալ անձանց՝
Մարգարիտա (արբանյակ)
Հայտնաբերում
Հայտնաբերվել է Սքոթ Շեփարդի և Դեվիդ Ջուիտի կողմից 2003 թվականի օգոստոսի 29-ին։ Արբանյակը ստացել է ժամանակավոր S/2003 U 3 անվանումը ։ Հաստատումից հետո ստացել է նաև Ուրան XXIII անվանումը։
2005 թվականի դեկտեմբերի 29-ին արբանյակը ստացել է իր պաշտոնական Մարգարիտա անվանումը, Շեքսպիրի Բազում աղմուկ վասն ոչնչի պիեսի սպասուհու անունով ։ Ուրանի բոլոր արբանյակները անվանվել են Վիլյամ Շեքսպիրի և Ալեքսանդր Փոփի ստեղծագործությունների կերպարների անուններով։
Ուղեծիր
Մարգարիտան պտտվում է Ուրանի շուրջ մոլորակի պտույտի ուղղությամբ 14 345 000 կմ մեծ կիսաառանցքով, չափազանց ձգված էլիպտիկ ուղեծրով, պերիկենտրոնը և ապոկենտրոնը իրարից չափազանց տարբեր են՝ 2 913 700 - 25 926 970 կմ ։ Արբանյակը պտտվում է մոլորակի ամպերի շերտից միջինում 14 394 800 կմ հեռավորության վրա։ Ուղեծրի էքսցենտրիսիտետը կազմում է 0,7979451, իսկ թեքումը խավարածրի նկատմամբ 51,45588°։ Մարգարիտան պտտվում է մոտ 25 անգամ Ուրանից հեռու քան արտաքին մեծ արբանյակ Օբերոնը։
Մարգարիտան հանդիսանում է Ուրանի անկանոն արբանյակներից միակը, որ պտտվում է ոչ հակադարձ, այսինքն պտտվում է Ուրանի պտույտի ուղղությամբ։ Արբանյակը չի պատկանում որևէ մի դինամիկ խմբին, և Ուրանի բոլոր մնացած արտաքին արբանյակները պտտվում են մոլորակի շուրջ հակադարձ ուղեծրերով։
Մարգարիտան պտտվում է Ուրանի շուրջ 1654 օր 7 ժամ 41 րոպեի ընթացքում, որը կազմում է մոտ 4,529 երկրային տարի։ Մարգարիտայի մեկ պտույտը Ուրանի շուրջ մոտավորապես հավասար է Սերես գաճաճ մոլորակի պտույտին Արեգակի շուրջ։
Ֆիզիկական տվյալներ
Մարգարիտայի տրամագիծը գնահատվում է մոտ 20 կմ, գնահատումը կատարվել է հիմնվելով նրա լուսատվության վրա 4%։ Մակերևույթը չափազանց մուգ է։ Արբանյակի խտությունը գնահատվում է 1,3 - 1,5 գ/սմ³։ Այսպիսով այն պետք է կազմված լինի առավելապես ջրային սառույցից և քարային ապարներից։ Մարգարիտայի մակերևութային ձգողությունը կազմում է 0,0023 մ/վ²։
Արտաքին հղումներ
Կատեգորիա:Ուրանի արբանյակներ Կատեգորիա:Անկանոն արբանյակներ
Ռենիում
Ռենիում, քիմիական տարր, որի նշանն է Re, տարրերի պարբերական համակարգի VI պարբերության, VII խմբի տարր։ Կարգահամարը՝ 75, ատոմական զանգվածը՝ 186,207։
Բորժես դել Կամպ
Բորժես դել Կամպ (Les Borges del Camp), մունիցիպալիտետ Կատալոնիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաշ Կամպ շրջանում։ Տարածքը կազմում է 8.23 կմ²։ Բնակչությունը՝ 2141 մարդ (2010 թվականի տվյալներով)։
Ռենիում
Պատմություն
№ 75 տարրի, որպես մանգանի նմանակի, գոյությունը կռահել է Դ․ Ի․, Մենդելեևը 1871 թվականին, նրան վերագրելով 190 ատոմական կշիռ։ Ռենիում հայտնաբերել են (կոլումբիտ միներալում, սպեկտրասկոպիական եղանակով, 1925), մոլիբդենիտից անջատել (1926) գերմանացի քիմիկոսներ Վ․ Նոդդակ և Ի․ Տակկի (Նոդդակ) ամուսինները։
Բնության մեջ
Ռենիումը չափազանց հազվագյուտ և ցրված տարր է, պարունակությունը երկրակեղևում՝ 7•10−8 % (տարածվածությամբ 78-րդը)։ Հայտնի են ռենիումի հազվադեպ հանդիպող երեք միներալները՝ Նշանակալի քանակներով ռենիում է պարունակվում մոլիբդենիտում (0,1-10−5 %), որոշ պղինձ սուլֆիդային կոնցենտրատներում (2-5• 10−3 %), ավելի քիչ՝ կոլումբիտներում, տանտալատներում, երբեմն՝ հողային տարրերի միներալներում և այլուր։
Ֆիզիկական հատկություններ
Ռենիումը բաց մոխրագույն, արծաթափայլ մետաղ է։ Հալման ջերմաստիճանը՝ 3180±20 °С, եռմանը՝ 5900 °С, խտությունը՝ 21030 կգ/մ3։ Դժվարահալությամբ զիջում է միայն վոլֆրամին, խտությամբ՝ պլատինին, ռադիումին և օսմիումին։
Բյուրեղացանցի կառուցվածքը՝ վեցանկյուն (а = 0,2760 նմ, с = 0,4458 նմ) (а = 0,2761 նմ, с = 0,4456 նմ) ։
Կռելի է, ենթարկվում է սառը դեֆորմացման, ունի դեֆորմացման մեծ դիմադրություն։ Ամրությունը պահպանում է անգամ երկարատև տաքացնելիս (2000 °С)։ Սովորական ջերմաստիճաններում կայուն է օդում և ջրում։
Քիմիական հատկություններ
Ջրածնի, ազոտի և ածխածնի հետ չի միանում։
Թթվածնի հետ միանում է 600 °C-ից բարձր տաքացնելիս, առաջանում են Re2O7 և ReO3 օքսիդները։
Ռենիումի (VII) օքսիդը ցնդող, բաց դեղին, բյուրեղական նյութ է, եռում է 360 °C-ում։ Լուծվում է ջրում, առաջացնելով ուժեղ ռենիումական թթու, որը լուծույթը գոլորշիացնելիս քայքայվում է, անջատելով Re2O7։
Աղերը՝ պերռենատները, մեծ մասամբ ջրում լուծելի, անգույն, բյուրեղական նյութեր են (KReO4 և NH4ReO4 կարևոր ռեակտիվներ են)։
ReO3-ի նարնջագույն կարմիր բյուրեղները ալկալիների հետ առաջացնում են կանաչ, բյուրեղական ռենատներ (VI)՝ M2ReO4։
Ռենիումի (V) օքսիդը չի ստացվել, հայտնի են, սակայն, ռենատները (V) MReO3, M4Re2O7, M3ReO4։
ReO2-ի սև շագանակագույն փոշի է, ստացվում է R2O7-y ջրածնի հոսքում տաքացնելիս (300 °C), այրվում է թթվածնում, լուծվում է աղաթթվում՝ առաջացնելով H2ReCl6, որի աղերը ջրում հիդրոլիզվում են՝ անջատելով Re-ի (IV) օքսիդի հիդրատները՝ ReO2 • 2H2O։
Ալկալիների հետ ReO2-ը առաջացնում է ջրում անլուծելի ռենատներ (IV)՝ Na2ReO3 և այլն։
Ռենիումի (III) օքսիդը հայտնի է միայն հիդրատի ձևով՝ Re2O3 • nH2O։
Ֆտորի և քլորի հետ ռենիումը միանում է տաքացնելիս՝ առաջացնելով ReF6 և ReCl5 (մյուս հալոգենների հետ անմիջականորեն չի միանում)։ Հայտնի են նաև ռենիումի օքսիհալոգենիդները (ReOF4, ReOCl4, ReO3Br և այլն)։
Ծծմբի հետ (700-800 °C) առաջացնում է ռենիումի (IV) սուլֆիդ, որը ջրում և աղաթթվում չլուծվող բյուրեղական, սև նյութ է։
Աղաթթվում և ֆտորաջրածնական թթվում ռենիումը չի լուծվում (անգամ 100 °C-ում), լուծվում է ազոտական, տաք և խիտ ծծմբական թթուներում, ջրածնի գերօքսիդում՝ առաջացնելով ոենիումական թթու։
Ստացում
Ռենիումի արդյունաբերական ստացման աղբյուրը մոլիբդենային և պղնձային հանքանյութերի կոնցենտրատներն են, որոնք պարունակում են համապատասխանաբար 0,01-0,04 և 0,002-0,00 3% ռենիում։ Կոնցենտրատների օքսիդացնող բովման ընթացքում ռենիումը (Re2O7) հեռանում է վառարանային գազերի հետ և կուտակվում փոշեզտիչներում։
Ստանում են NH4ReO4, որը վերականգնում են ջրածնի հոսանքում։ Ռենիումի փոշին վերամշակում են մամլման և ջերմամշակման միջոցով կամ հալում էլեկտրոնաճառագայթային վառարանում (թողարկվում է ձողիկների, լարի, ժապավենի, նրբաթերթիկի ձևով)։
Իզոտոպներ
Բնական ռենիումը բաղկացած է 185Re (37,07 %) կայուն և 187Re (62,03 % T1/2= 1011 տարի) թույլ ռադիոակտիվ իզոտոպներից։ Արհեստականորեն ստացվել են ռենիումի 175-192 զանգվածի թվերով ռադիոակտիվ իզոտոպները։
Կիրառություն
Ռենիումը և նրա համաձուլվածքները (W, Мо, Та), որպես դժվարահալ և կոռոզիակայուն նյութեր, օգտագործվում են էլեկտրոնիկայում, օդագնացային և տիեզերական տեխնիկայում, ինչպես նաև բարձր ջերմաստիճանային (մինչև 2500 °С) թերմոզույգեր պատրաստելու համար։
Ռենիումը և նրա միացությունները նավթի կրեկինգի արդյունավետ կատալիզատորներ են։
Արտաքին հղումներ
Կատեգորիա:Անցումային մետաղներ Կատեգորիա:Ռադիոակտիվ տարրեր Կատեգորիա:Ռենիում
Յանոշ Վայդա
Յանոշ Վայդա (հունգարերեն՝ Vajda János, ), հունգարացի բանաստեղծ, արձակագիր, ժուռնալիստ։ Առաջին բանաստեղծությունը տպագրվել է 1844 թվականին, Életképek պարբերականում ։ Եղել է Կիշֆալուդի ընկերության անդամներից, ընկերություն, որը 19-20-րդ դարերում մեծապես նպաստել է հունգար գրողների ստեղծագործությունների հրատարակման գործին։
Կենսագրություն
Ծնվել ու մեծացել է անտառապահի ընտանիքում։ Գիմնազիան ավարտելուց հետո անցել է պետական ծառայության, բացի այդ՝ իր ուժերը փորձել է դերասանության, մանկավարժության ասպարեզներում, հոդվածներ է գրել քաղաքատնտեսական, գյուղատնտեսական թեմաներով։ 1844 թվականից սկսել է լրջորեն զբաղվել գրական աշխատանքով. հիմնականում բանաստեղծություններ է գրել։ Ակտիվորեն մասնակցել է «Մարտյան երիտասարդություն» հասարակական-գրական շարժմանը, որի առաջնորդը անվանի բանաստեղծ Շանդոր Պետեֆին էր։ Հունգարիայում բռնկված հեղափոխության օրերին (1848-1849 թթ.) զենքը ձեռքին՝ ընդգրկվել է հեղափոխական պայքարում։ Ապստամբության ճնշվելուց հետո, որպես պատիժ, նրան հարկադրել են իբրև շարքային զինվոր ծառայել ավստրիական բանակում։ Ավարտելով ծառայությունը՝ 1853 թվականից վերջնականապես նվիրվել է գրական աշխատանքին։ Վերջին տարիներին գրած չափածո ստեղծագործություններում գերակայում է իրապաշտական ոգին՝ համեմված թունդ հոռետեսությամբ։
Վախճանվել է կյանքի 70-րդ տարում, հուղարկավորվել Բուդապեշտի «Կերեպեշի» գերեզմանատանը։
Ծանոթագրություններ
Կատեգորիա:Հունգարացի բանաստեղծներ Կատեգորիա:19-րդ դարի բանաստեղծներ Կատեգորիա:Հունգարացի արձակագիրներ Կատեգորիա:Հունգարացի լրագրողներ Կատեգորիա:Բանաստեղծներ այբբենական կարգով
Յոսիպ Ստանիշիչ
Յոսիպ Ստանիշիչ (խորվ․՝ [jǒsip stǎniʃitɕ], ապրիլի 2, 2000, Մյունխեն, Գերմանիա), խորվաթ ֆուտբոլիստ, պաշտպան ։ Հանդես է գալիս գերմանական Բունդեսլիգան ներկայացնող «Բավարիայի» կազմում ։ Հիմնականում հանդես է գալիս կենտրոնական պաշտպանի դիրքում, սակայան անհրաժեշտության դեպքում կարող է հանդես գալ պաշտպանության ցանկացած հատվածում։
Ակումբային կարիերա
Ստանիշիչը «Բավարիա II»-ի կազմում իր դեբյուտը նշել է 2019 թվականի հուլիսի 26-ին Լիգա 3-ի շրջանակներում կայացած «Ուերդինգենի» դեմ խաղում։ Նա առաջին խաղակեսից հետո փոխարինել է Անխելո Մայերին, իսկ հանդիպումն ավարտվել է մյունխենյան թիմի հաղթանակով՝ 2-1 հաշվով ։
Բունդեսլիգայի շրջանակներում խորվաթ ֆուտբոլիստը իր դեբյուտը նշել է 2021 թվականի ապրիլի 10-ին «Ունիոն Բեռլինի» դեմ կայացած խաղի ընթացքում ։ Նա խաղը սկսել է հիմնական թիմի կազմում՝ որպես ձախ պաշտպան։ 2021 թվականի հուլիսի 1-ին Յոսիպը կնքել է իր առաջին պրոֆեսիոնալ պայմանագիրն է կնքել «Բավարիայի» հետ մինչև 2023 թվականը ։ Նա հիմնական թիմի կազմում մասնակցել է Յուլիան Նագելսմանի գլխավորությամբ առաջին պաշտոնական հանդիպմանը, որը տեղի է ունեցել 2021 թվականի օգոստոսի 13-ին «Բորուսիա Մյունխենգլադբախի» դեմ ։ Չորս օր անց Ստանիշիչը կրկին հիմնական թիմի կազմում մասնակցել է Գերմանիայի Սուպերգավաթի խաղարկության շրջանակներում կայացած «Բորուսիա Դորտմունդի» դեմ խաղին, որին արդյունքով մյունխենյան ակումբը ճանաչվել է Գերմանիայի սուպերգավաթակիր(3-1) ։
Սեպտեմբերի 14-ին Յոսիպ Ստանիշիչը իր նորամուտն է նշել նաև Չեմպիոնների լիգայում՝ մասնակցելով «Բարսելոնայի» դեմ խաղին, որի 82-րդ րոպեին փոխարինել է Նիկլաս Զյուլեին ։
Անձնական կյանք
Ստանիշիչի ծնողները՝ Դամիրն ու Սանդրան Խորվաթիայի Սլավոնական բրոդ քաղաքից են։
Արտաքին հղումներ
Կատեգորիա:2000 ծնունդներ Կատեգորիա:Ապրիլի 2 ծնունդներ Կատեգորիա:Մյունդեն քաղաքում ծնվածներ Կատեգորիա:Խորվաթ ֆուտբոլիստներ Կատեգորիա:Ֆուտբոլի պաշտպաններ Կատեգորիա:Բավարիա Մյունխենի ֆուտբոլիստներ
Կկու մեղուներ
Կկու մեղուներ (Cuckoo bee), մեղուներ են, որոնք իրենց սերնդի պահպանման համար օգտագործում են կեպտոպարազիտիզմը։ Մի քանի հազար տեսակները մեղուների տարբեր ընտանիքներից են ։
Նկարագրություն
Իր անվանումն ստացել է կկուների վարքի նմանության պատճառով։ Էկոլոգիական այս խմբի մեղուները ներխուժում են այլ ցեղի կամ տեսակի մեղուների բների մեջ, որտեղ ձվադրում են։ Ձվից դուրս եկած մակաբույծի թրթուրը սնվում է տեր-տեսակի հավաքած պաշարներով։ Չեն կառուցում իրենց բները։ Մյուս մեղուներից արտաքնապես տարբերվում են ծաղկափոշի հավաքելու ապարատի բացակայությամբ,որոնք վերածվել են կարճացած մազային վերջավորության։ Օրինակ՝ Nomada ցեղի մեղուների այդ վերջավորությունը այնքան փոքր է, որ նրանք հիշեցնում են կրետներին ։
Տարածվածություն
Էկոլոգիական այս խմբի ներկայացուցիչները առաջացել են իրարից անկախ տարբեր ընտանիքների և ենթաընտանիքների մեղուներից։ Ամերիկացի ապիոլոգ Չարլզ Միչեները (C. D. Michener, 2000) սոցիալական մեղուների մոտ հաշվառել է այդ տեսակ մակաբուծության առնվազն 16 ճյուղ (գլխավորապես Apidae ընտանիքում), նաև մենակյաց մեղուների մոտ մակաբուծության առաջացման 31 դեպք (գլխավորապես Apidae, Megachilidae և Halictidae ընտանիքների մոտ)։ Ընդանուր առմամբ այս տեսակները մի քանի հազարն են, ինչը մեղուների տեսակների բազմազանության մեջ համեմատաբար մեծ մասնաբաժին է հանդիսանում։ Տիպիկ ներկայացուցիչ է հանդիսանում  Nomadinae ենթաընտանիքը։  Nomada ցեղի ավելի քան  700 տեսակ մակաբույծ են  այլ տեսակի մեղուների մոտ, օրինակ՝ Andrena, Lasioglossum, Eucera, Melitta и Panurgus ցեղերի մոտ ։
Կկու-մեղուները դեռևս չեն հայտնաբերվել Andrenidae, Melittidae и Stenotritidae ընտանիքներում և հավանաբար, Colletidae ընտանիքում. Կան չհաստատված տվյալներ Hylaeinae ենթաընտանիքի հավայան տեսակների վերաբերյալ, որոնք կքրող են լինել մակաբուծ ։
Կկու կրետներ
Նախկինում Psithyrus (Cuckoo bumblebees; 29 Bombusտեսակի կրետների ենթացեղ) խմբում առանձնացված ցեղի ներկաացուցիչները  հանդիսանում են այդ էկոլոգիական խմբի տիպիկ ներկայացուցիչ։ նրանք մակաբուծվում են Bombus ցեղի կրետների բներում և կորցրել են ծաղկափոշի հավաքելու ունակությունը ։
Հղումներ
Կատեգորիա:Մեղուներ Կատեգորիա:Մակաբույծեր Կատեգորիա:Կենսաբանություն Կատեգորիա:Բնություն Կատեգորիա:Մակաբույծ կենդանիներ Կատեգորիա:Միջատներ Կատեգորիա:Օրգանիզմների փոխհարաբերությունների տեսակներ
IPv6 համացանցային հաղորդակարգ
IPv6 հաղորդակարգի հասցե (IPv6 Address)
IPv6 հասցեն օգտագործում է 128 բիթ` ի տարբերություն IPv4 հասցեի,որը կիրառում է 32 բիթ։ IPv6 հասցեի 128 բիթերը ներկայացված են 16 բիթանոց 8 խմբերով։ Յուրաքանչյուր խումբ բաղկացած է չորս տասնվեցական թվանշաններից (երբեմն կոչվում են տասնվեցական թվեր) և միմյանցից առանձնացված են երկու կետով, օրինակ ՝ 2001:0db8:0000:0000:0000:ff00:0042:8329: Հասցեի առաջատար բիթերը նշում են IPv6 հասցեի տեսակը։ Այս առաջատար բիթերը պարունակող փոփոխական երկարությամբ դաշտը կոչվում է ձևաչափի նախածանց (FP-Format Prefix): Հասցեի միջին բիթերը ցույց են տալիս ենթացանցային ID-ն։ IPv6 hասցեն բաժանված է երկու 64-բիթանոց հատվածների։ Վերին 64-բիթանոց հատվածը ցանցի բաղադրիչն (Network Component) է, իսկ ստորին 64-բիթանոցը` հանգույցի բաղադրիչն (Node Component) է։ Վերին 64-բիթանոց հատվածը (ցանցային բաղադրիչ) օգտագործվում է երթուղման համար, իսկ ստորին 64-բիթանոց հատվածը (հանգույցի բաղադրիչ) նույնականացնում է ինտերֆեյսի կամ հանգույցի հասցեն։ Հանգույցի բաղադրիչը ստացվում է իրական ֆիզիկական կամ Mac հասցեից՝ օգտագործելով IEEE-ի ընդլայնված եզակի նույնացուցիչի (Identifier) EUI-64 ձևաչափը։ Ցանցային բաղադրիչը բաժանված է երկու բլոկի՝ համապատասխանաբար 48 և 16 բիթանոց։ Ստորին 16-բիթերը վերահսկվում են ցանցի ադմինիստրատորի կողմից և օգտագործվում են ներքին ցանցի ենթացանցերի համար։ Վերին 48-բիթերը նախատեսված են ինտերնետով երթուղելու համար և օգտագործվում են գլոբալ ցանցի հասցեների համար ։ Հասցեի ներկայացման հարմարության և պարզության համար IPv6 հասցեն կարող է կրճատվել՝ օգտագործելով հետևյալ կանոնները` Գոյություն ունի IPv6 հասցեավորման 3 տեսակ՝ Unicast հասցեն նույնականացնում է մեկ ցանյին ինտերֆեյս և այդ հասցեին ուղարկված փաթեթն առաքվում է հենց այդ հասցեով ճանաչված ինտերֆեյսին։ Unicast-ի տեսակներ են՝ Գլոբալ հասցեները նախատեսված են ցանկացած ցանցում օգտագործելու համար։ Գլոբալ հասցեի համար օգտագործվող նախածանցը սկսվում է երկուական 001-ով։ Չճշտված հասցեն է՝ 0:0:0:0:0:0:0:0: Հասցեն կարելի է կրճատել երկու կետով ։ Չճշտված հասցեն ցույց է տալիս հասցեի բացակայությունը, և այն երբեք չի կարող վերագրվել հոսթին։ Այն կարող է օգտագործվել IPv6 հոսթի կողմից, որը դեռ չունի իրեն հատկացված հասցե։ Օրինակ՝ երբ հոսթն ուղարկում է փաթեթ՝ պարզելու, թե արդյոք հասցեն օգտագործվում է մեկ այլ հանգույցի կողմից, օգտագործում է չճշտված հասցեն որպես իր սկզբնաղբյուր հասցե։ Loopback հասցեն է՝ 0:0:0:0:0:0:0:1, որը կարող է կրճատվել որպես ::1։ Loopback հասցեն օգտագործվում է հանգույցի կողմից՝ առանց մշակման կամ փոփոխման իրեն փաթեթ ուղարկելու համար։ Սրա նպատակը, առաջին հերթին, կապի ենթակառուցվածքի փորձարկումն է ։ Multicast հասցեն օգտագործվում է մի քանի հոսթերի կողմից և ձեռք է բերում բազմահեռարձակման աջակցություն (Support)։ Եթե որևէ փաթեթ ուղարկվի Multicast հասցեին, այն կբաշխվի բոլոր ինտերֆեյսերին, որոնք համապատասխանում են այդ հասցեին։ Anycast հասցեն նշանակվում է մի խումբ ինտերֆեյսների։ Anycast հասցեին ուղարկված ցանկացած փաթեթ կհանձնվի միայն մեկ անդամի ինտերֆեյսին՝ հիմնականում հնարավոր ամենամոտ հոսթին ։
IPv6 հաղորդակարգի փաթեթ (IPv6 Packet)
IPv6 հաղորդակարգի փաթեթը բաղկացած է երկու մասից՝ Ֆիքսված վերնագիր (Fixed Header) և Ընդլայնման վերնագիր (Extension Header): Ֆիքսված վերնագիրը (Fixed Header) ունի բոլոր փաթեթների համար պահանջվող նվազագույն ֆունկցիոնալությունը և զբաղեցնում է IPv6 փաթեթի առաջին 40 օկտետները (320 բիթ)։ Օկտետը ութ երկուական թվանշան է, որը կարող է ընդունել 256 հնարավոր վիճակ (կոդեր, արժեքներ, բիթերի համակցություններ՝ զրոներ և միավորներ) ։ Ֆիքսված վերնագիրը պարունակում է՝ Տարբերակ (Version),Երթևեկության դաս (Traffic Class), Հոսքի պիտակ (Flow Lebel), Օգտակար բեռ (Payload), Հաջորդ վերնագիր (Next Header), Ցատկի սահմանաչափ (Hop Limit), Սկզբնաղբյուրի հասցե (Source Address) և Նպատակակետի հասցե (Destination Address) դաշտերը։ Version դաշտը (4 բիթ) ցույց է տալիս համացանցային հաղորդակարգի (IP) տարբերակը, որը պարունակում է 0110 բիթերի հաջորդականություն։ Traffic class դաշտը (8 բիթ) ցույց է տալիս IPv6 փաթեթի առաջնահերթությունը։ Այն օգնում է երթուղիչին (Router) կարգավորել փաթեթի փոխանցումը՝ ելնելով առաջնահերթությունից։ Երթուղիչի վրա գերծանրաբեռնվածություն առաջանալու դեպքում նվազագույն առաջնահերթություն ունեցող փաթեթները հեռացվում են։ Flow Lebel դաշտը (20 բիթ) անհրաժեշտ է նույն հոսքին պատկանող փաթեթները պիտակավորելու համար։ Հոսքը տարբերելու համար միջանկյալ երթուղիչը կարող է օգտագործել Սկզբնաղբյուրի հասցե (Source Address) և Նպատակակետի հասցե (Destination Address) դաշտերը։ Սրանց միջև կարող են լինել բամաթիվ հոսքեր, քանի որ շատ պրոցեսներ կարող են միաժամանակ գործարկվել։ Հոսքի պիտակի դաշտը սահմանվում է 0, երբ երթուղիչները կամ հոսթերը չեն աջակցում Հոսքի պիտակի դաշտի ֆունկցիոնալությանը և երթուղիչի լռելյայն մշակմանը։ Հոսքի պիտակը կարգավորելիս աղբյուրը պետք է նշի նաև հոսքի ժամկետը։ Payload դաշտը (16 բիթ) երթուղիչներին տեղեկացնում է փաթեթի պարունակած տեղեկատվության ընդհնուր չափի և որոշակի քանակի մասին։ Եթե փաթեթը գերազանցում է 16 բիթը, ապա դաշտի արժեքը սահմանվում է 0։ Next Header դաշտը (8 բիթ) ցույց է տալիս Ընդլայնման վերնագրի (Extension Header) տեսակը (եթե առկա է), իսկ որոշ դեպքերում՝ վերին շերտի փաթեթներում պարունակվող հաղորդակարգերը՝ TCP, UDP: Hop Limit դաշտ (8 բիթ) ցույց է տալիս միջանկյալ հանգույցների առավելագույն քանակը, որոնցով փաթեթներին թույլատրվում է երթևեկել։ Փաթեթի արժեքը նվազում է մեկով յուրաքանչյուր հանգույցի կողմից։ Փաթեթը մերժվում է, եթե արժեքը նվազում է մինչև 0։ Source Address դաշտը (128 բիթ) ցույց է տալիս սկզբնական աղբյուրի IPv6 հասցեն։ Destination Address դաշտը (128 բիթ) ցույց է տալիս վերջնական նպատակակետի IPv6 հասցեն։ Բոլոր միջանկյալ հանգույցները կարող են օգտագործել այս տեղեկատվությունը փաթեթը ճիշտ ուղղորդելու համար։ Ընդլայնման վերնագիր (Extension Header) դաշտը IPv6 հաղորդակարգում ներդրվել է IPv4 հաղորդակարգի սահմանափակումները շտկելու համար։ Extension Header մեխանիզմը IPv6 կառուցվածքի կարևոր մասն է ։
IPv6 և IPv4 հաղորդակարգերի տարբերություն
Համացանցում տվյալները փաթեթներով փոխանցելու համար՝ IPv6 հաղորդակարգը սահմանում է նոր ձևաչափ՝ երթուղիչների կողմից մշակված հաղորդագրությունների վերնագրերը նվազագույնի հասցնելու նպատակով։ Քանի որ IPv4 և IPv6 հաղորդակարգերի վերնագրերը տարբեր են, ուստի այս երկու հաղորդակարգերը անհամատեղելի են՝ չնայած շատ դեպքերում IPv6-ը IPv4-ի պահպանողական ընդլայնումն է։ IPv6 հաղորդակարգը բարդության և արդյունավետության առումով շատ ավելի լավն է, քան IPv4 հաղորդակարգը։
Երկակի երթուղիչ (Dual-Stack Routers) տեխնոլոգիա
Երկակի երթուղիչ տեխնոլոգիայի դեպքում երթուղիչին (Router) միանում են երկու տարբեր ցանց, որոնցից մեկը գործում է IPv4 հասցեով, իսկ մյուսը՝ IPv6 հասցեով։ Երթուղիչն էլ սերվերին միանում է կրկնակի ձևով՝ մեկը IPv4 տիրույթով, մյուսը՝ IPv6 տիրույթով։ Երբ երթուղիչը կարդում է փաթեթի վերնագիրը (Header) և առաջին չորս բիթում տեսնում է, որ IPv4-ի փաթեթ է, ուղարկում է IPv4-ի համար նախատեսված երթուղով, իսկ եթե IPv6-ի փաթեթ է, ուղարկում է IPv6-ի համար նախատեսված երթուղով։ Երկակի երթուղիչը բոլոր հոսթերին հնարավորություն է տալիս հաղորդակցվել սերվերի հետ՝ առանց իրենց IP հասցեն փոխելու։ Երբ օգտատերը հարցում է ուղարկում սերվերին, IPv4 և IPv6 հասցեների փոխակերպման համար օգտագործվում է DNS (Domain Name System) տեխնոլոգիան ։
Թունելաշինություն (Tunneling) տեխնոլոգիա
IPv6 հաղորդակարգի թունելաշինությունը հնարավորություն է տալիս օգտագործել գոյություն ունեցող IPv4 հաղորդակարգի երթուղային ենթակառուցվածքը (Routing Infrastructure)՝ IPv6 հաղորդակարգի փաթեթների փոխանցումն իրականացնելու համար։ Հաջող անցումը պայմանավորված է IPv4-ի հոսթերի և երթուղիչների՝ գոյություն ունեցող բազայի հետ համատեղելիությամբ, որի պահպանումը հեշտացնում է անցումը IPv6-ի տեղակայման ժամանակ։ Թունելաշինությունն իրականացվում է տարբեր ձևերով՝ IPv6 կամ IPv4 երթուղիչները, որոնք փոխկապակցված են IPv4 ենթակառուցվածքով, կարող են ստեղծել թունել միմյանց միջև։ Այս դեպքում թունելն ընդգրկում է IPv6 փաթեթի` ծայրից ծայր (End-to-End) ճանապարհի մեկ հատվածը։ IPv6 կամ IPv4 հոսթերը կարող են ստեղծել թունել միջնորդ երթուղիչի հետ, որը հասանելի է IPv4 ենթակառուցվածքի միջոցով։ Այս տեսակի թունելն ընդգրկում է IPv6 փաթեթի՝ ծայր ծայր (End-to-End) ճանապարհի առաջին հատվածը։ IPv6 կամ IPv4 հոսթերը, որոնք փոխկապակցված են IPv4 ենթակառուցվածքով, կարող են ստեղծել թունել IPv6-ի փաթեթների միջև։ Այս դեպքում թունելն ընդգրկում է IPv6 փաթեթի ծայրից ծայրից (End-to-End) ամբողջ ճանապարհը։ IPv6 կամ IPv4 երթուղիչները կարող են ստեղծել թունել փաթեթները դեպի իրենց վերջնական նպատակակետ՝ IPv6 կամ IPv4 հոսթ ուղարկելու համար։ Այս թունելն ընդգրկում է միայն ծայրից ծայր (End-to-End) ճանապարհի վերջին հատվածը։ Թունելի մուտքային հանգույցը (Encapsulating Node) ստեղծում է IPv4 վերնագրի ինկապսուլյացիա (Encapsulation), այսինքն՝ գոյություն ունեցող փաթեթում նոր փաթեթ է ավելացվում և փոխանցվում ։ Թունելի ելքային հանգույցը (Decapsulating Node) ստանում է պարփակված փաթեթը, հեռացնում է IPv4 վերնագիրը, թարմացնում է IPv6 վերնագիրը և մշակում ստացված IPv6 փաթեթը ։ Այնուամենայնիվ, յուրաքանչյուր թունելի համար պահպանվում է տեղեկատվությունը՝ թունելի փոխանցման առավելագույն միավորը (MTU=Maximum Transmission Unit), որպեսզի մշակվեն IPv6 փաթեթները։ IPv6-ում կան երկու տեսակի թունելներ`
Ցանցային հասցեների թարգմանության (NAT) տեխնոլոգիա
Ցանցային հասցեների թարգմանության տեխնոլոգիան IPv4 հասցեն IPv6 հասցեի փոխակերպման այն տարբերակն է, որի դեպքում NAT-PT սարքը հեռացնում է ուղարկողի IP տարբերակի փաթեթի վերնագիրը և ավելացնում ստացողի IP տարբերակի վերնագիրը։ Որպեսզի ստացողը IP տարբերակի հասցեն հասկանա, հարցումն ուղարկվում է նույն IP տարբերակով, և հակառակը ։
IPv6-ի շարժունակություն (Mobility)
Հոսթը, միանալով ցանցին, ձեռք է բերում IP հասցե, որի հիման վրա էլ տեղի է ունենում ամբողջ հաղորդակցությունը։ Երբ հոսթը փոխում է իր ֆիզիկական դիրքը, այսինքն՝ տեղափոխվում է մեկ այլ տարածք, ենթացաց կամ ցանց, IPv6 հաղորդակարգն իր վերահասցեավորման շնորհիվ հնարավորություն է տալիս օգտատիրոջը շարունակել իր հաղորդակցությունը աշխարհի ցանկացած կետում՝ պահպանելով նույն IP հասցեն։ Յուրաքանչյուր շաժական հանգույց նույնականացվում է երկու IP հասցեով՝ տան հասցե (Home Address) և ընթացիկ հասցե (Current Address): Home Address-ը մշտական IP հասցեն է, որը ցույց է տալիս այդ հանգույցը՝ անկախ գտնվելու վայրից, իսկ Current Address-ը փոխվում է կապի հետ և պարունակում է տեղեկատվություն շարժական հանգույցի ընթացիկ գտնվելու վայրից։ IPv6 հաղորդակարգի շարժունակությունն իրականացվում Anycast տեխնոլոգիայի շնորհիվ։ Mobility տեխնոլոգիայում առկա են մի շարք գործոններ՝
IPv6 հաղորդակարգի ընթացուղի (IPv6 Routing)
Ընթացուղին երթուղային տվյալների փոխանցման գործընթացն է, որի դեպքում ընտրվում է լավագույն երթուղին դեպի նպատակակետ։ IPv6 ընթացուղին իրականացվում է երկու ձևով՝
Ենթացանցային դիմակներ (IPv4) և նախածանցներ (IPv6)(Subnetmasks (IPv4) and Prefixes (IPv6))
Բոլոր IP հասցեները բաժանված են մասերի։ Մի մասը նույնականացնում է ցանցը (ցանցի համարը), իսկ մյուս մասը նույնականացնում է ցանցում գտնվող հոսթի համարը։ Ենթացանցերի դիմակները (IPv4) և նախածանցները (IPv6) սահմանում են IP հասցեների մի շարք, որոնք կազմում են ենթացանց կամ IP հասցեների խումբ նույն ցանցում։ Կազմակերպության ցանցը ենթացանցերի բաժանելը թույլ է տալիս միանալ համացանցին՝ օգտագործելով մեկ հանրային ցանցի հասցե (Public Network Address): Ենթացանցերի դիմակներն ու նախածանցներն օգտագործվում են, երբ հոսթը փորձում է հաղորդակցվել այլ համակարգի հետ։ Եթե հոսթը գտնվում է նույն ցանցում կամ ենթացանցում, ապա փաթեթը փորձում է գտնել այդ հասցեն տեղական հղումում։ Եթե հոսթը գտնվում է այլ ցանցում, փաթեթն ուղարկվում է դարպաս (Gateway), որն այնուհետև փոխանցում է փաթեթը ճիշտ IP հասցեին։ Այս երթուղին կոչվում է Անդասակարգ միջդոմենային երթուղի (CIDR): IPv4-ում 255.255.255.0 հասցեի ենթացանցային դիմակը 32 բիթ է և բաղկացած է չորս 8-բիթանոց օկտետներից։ Հասցե՝ 10.10.10.0, Subnetmask` 255.255.255.0, նշանակում է` ենթացանցը IP հասցեների` 10.10.10.0 - 10.10.10.255 տիրույթ է։ IPv6-ում նախածանցի (Prefix) երկարությունը համարժեք է IPv4-ի ենթացանցային դիմակին։ Չորս օկտետների փոխարեն՝ այն արտահայտվում է որպես ամբողջ թիվ 1-ի և 128-ի միջև։ IPv6 հասցեները բաղկացած են թվերի ութ խմբից։ Ցանցի հասցեն (Network address) ենթացանցային դիմակի թվանշանների առաջին երեք խմբերն են (առաջին 48 բիթ)։ Ենթացանցային հասցեն (Subnet Address) ենթացանցային դիմակի թվերի չորրորդ խումբն է (49-ից 64-րդ բիթերը)։ Սարքի հասցեն (Device Address) ենթացանցային դիմակի թվանշանների վերջին չորս խմբերն են (վերջին 64 բիթ)։ Օրինակ՝ հետևյալ IPv6 հասցեում՝ 2001:db8:abcd:0012:0000:0000:0000:0000 ցանցի հասցեն է՝ 2001:db8:abcd, իսկ ենթացանցը՝ 12 (կարճ նշում և առանց սկզբնական զրոների)։ Այս երկու խմբերը միասին կազմում են IPv6 նախածանցը։ Հոսթի հասցեն է՝ 0000:0000:0000:0000: Ցանցի յուրաքանչյուր հոսթ ունի եզակի հասցե (Unique Device Address): Սակայն IPv6 հասցեի ցանցի և ենթացանցային մասերը նույնն են ցանցի յուրաքանչյուր հոսթի համար։ Այսպիսով՝ յուրաքանչյուր IPv6 հասցեում թվերի առաջին չորս խմբերը մնում են հաստատուն, իսկ թվերի վերջին չորս խմբերը տարբեր են յուրաքանչյուր հոսթի համար։ Հոսթերի ցանկը պարզեցնելու համար՝ կարելի է փոխարինել նախածանցի երկարությունը IPv6 հասցեի՝ հոսթի հասցեի մասով։ Նախածանցի երկարությունը սահմանում է հոսթերի շրջանակը։ Այն արտահայտվում է առաջ կտրվածքով (/), որին հաջորդում է 1-ից մինչև 128 ամբողջ թիվ։ Օրինակ՝ 2001:db8:abcd:0012::/64 գրառմամբ համակարգին հրահանգվում է ցանցը բաժանել 64 ենթացանցերի ։
Տես նաև
Կատեգորիա:Համացանց Կատեգորիա:Տեղեկատվական տեխնոլոգիաներ Կատեգորիա:Հեռահաղորդակցություն Կատեգորիա:Թվային տեխնոլոգիաներ Կատեգորիա:Ցանցային հաղորդակարգեր Կատեգորիա:Հաղորդակարգեր այբբենական կարգով
Լեսկի ալգորիթմ
Լեսկի ալգորիթմը բառի իմաստի երկիմաստության վերացման դասական ալգորիթմն է, որը առաջ է քաշվել Մայքլ Է.Լեսկի կողմից 1986 թ.-ին ։
Ընդհանուր պատկերացում
Լեսկի ալգորիթմը հիմնված է այն ենթադրության վրա, որ տվյալ բառի հետ առնչվող բառերը հակված են արտահայտելու միևնույն միտքը։ Լեսկի ալգորիթմի պարզեցված տարբերակը երկիմաստ բառերի բառարանային բացատրության համեմատումն է տվյալ բառի հետ առնչվող տերմինների հետ։ Տարբերակները հարմարեցվել են WordNet-ին ։. Դա կլինի հետևյալ կերպ.
Այս ալգորիթմի աշխատանքի բավականին հայտնի օրինակ է "PINE CONE" կոնտեքստը (համադրությունը). PINE 1. կանաչ ծառերի տեսակներ՝ ասեղանման տերևներով 2. հյուծվել, նիհարել ցավից կամ հիվանդությունից
CONE 1. ամրակազմ, թիկնեղ մարմին՝ լայնից ներքև նեղացող 2. կոնին նման որևէ ամուր մարմին 3. կոնկրետ կանաչ ծառատեսակի պտուղ Ինչպես տեսանք այս կոնտեքստի համար ամենաճիշտ նշանակությունը կլինի Pine#1 ⋂ Cone#3 = 2.
Լեսկի պարզեցված ալգորիթմ
"Վասիլեսի կողմից իրականացված համեմատական գնահատումը et al. (2004) has ցույց է տվել, որ Լեսկի պարզեցված ալգորիթմը կարող է էականորեն փոխել ալգորիթմի իրական նշանակությունը, թե ճշգրտության, թե արդյուանվետության առումով։ Տվյալ բառը համեմատում ենք Senseval-2 անգլերեն բառերի բազայի հետ 58% ճշգրտությամբ, և նմանատիպ` Լեսկի ալգորիթմի 42% ճշգրտությամբ։
Նշում։ Վասիլեսի կիրառումը նախատեսում է օժանդակ ռազմավարություն այն բառերի համար, որոնք ալգորիթմը չի ընդգրկում, և որոնք ունեն WordNet-ում բացատրված ամենահաճախ օգտագործվող իմաստը։ Սա նշանակում է, որ բառերը, որոնց համար նրանց բոլոր հնարավոր իմաստները կոնկրետ կոնտեքստում ձգտում են զրոյի(այսինքն չի գտնվում բառի կոնկրետ նշանակությունը), կամ այլ բառերի իմաստի, լռելյայն փնտրում է կատարվում WordNet-ում։"
Լեսկի պարզեցված ալգորիթմ (Kilgarriff and Rosenzweig, 2000) COMPUTEOVERLAP ֆունկցիան վերադարձնում է երկու խմբերի միջև բառերի քանակը, արհամարհելով stop list-ում ֆունկցիայի և այլ բառերը։ Օրիգինալ Լեսկ ալգորիթմը որոշում է կոնտեքստը ավելի բարդ ճանապարհով։
Քննադատություններ և Լեսկի վրա հիմնված այլ մեթոդներ
Դժբախտաբար Լեսկի մոտեցումը շատ մեծ ուշադրություն է դարձնում իրական նշանակություններին այնպես, որ որոշակի բառերի բացակայությունը կարող է ամբողջությամբ փոխել արդյունքները։ Հետագայում ալգորիթմը սահմանում է միայն ենթադրվող իմաստներից ամենաակնառուները։ Սա էական սահմանափակում է այդ բառարանային մեկնություններում, որոնք հակված են լինել բավական կարճ և չեն տրամադրում անհրաժեշտ բառապաշար՝ իմաստը արտահայտելու համար։
Կան շատ ուսումնասիրություններ Լեսկի ալգորիթմի և նրա ուղղությունների վերաբերյալ ։
Հղումներ
Կատեգորիա:Ինֆորմատիկա
Աստվածամոր բազիլիկ (Լուհան)
Աստվածամոր բազիլիկ (Լուհան), կաթոլիկ տաճար, գտնվում է Լուհան քաղաքում, Բուենոս Այրես, Արգենտինա։ Նվիրված է Լուհանի Աստվածամորը` Արգենտինայի սուրբ հովանավորին։ Բազիլիկը նեոգոթիկայի ոճով է, գտնվում է Բուենոս Այրեսից 70 կմ դեպի արևմուտք, Լա Պլատայի և Սան Իսիդրոյի տաճարների հետ մեկտեղ համարվում է Արգենտինայի ամենապաշտելի կաթոլիկ սրբություններից։
Լուհան գետի մոտ տաճարի կառուցումը կապված է հրաշալի իրադարձությունների հետ։ 1630 թվականին պորտուգալացի Անտոնիո Ֆարիա դե Սան` սեփականատեր Սանտյագո դել Էստերոյից, նավաստի Հուան Անդրեային պատվիրում է Բրազիլիայից բերել Աստվածամոր արձանը, որը նա ուզում էր տեղադրել կառուցվող ժամատանը։ Հուան Անդրեան ձեռք էր բերել Աստվածամոր միանգամից երկու արձան, որը նա ծովով բերեց Բուենոս Այրես, այնուհետև տեղափոխեց Սանտյագո դել Էստերո։ Ուղևորության երկրորդ օրը այնտեղ, որտեղ ճանապարհը հատվում է Լուհան գետի հետ, ձիերը կանգնեցին և չկարողացան առաջ գնալ։ Փորձեցին բեռնաթափել, բայց չստացվեց։ Միայն այն ժամանակ կարողացան շարունակել ճանապարհը, երբ գետնին իջեցրին մի փոքրիկ արկղ, որի մեջ դրված էր Աստվածամոր արձաններից մեկը։ Դա համարվեց հրաշք և վերևից նախանշան այն բանի, որ ապագայում Լուհանի Աստվածամայրը ուզում է մնալ հենց այդ վայրում։ Արձանը բերեցին դոն Ռոսենդո դե Օրամասի տուն, որտեղ դրեցին պատվավոր տեղում։ Մարդիկ, լսելով հրաշքի մասին, գալիս էին խոնարհվելու սուրբ կերպարին։
Լուհան գետի ափին առաջին ժամատունը հայտնվել է 1685 թվականին։ Ուխտագնացներց ավելի ու ավելի էին շատանում, աստիճանաբար ժամատան շուրջը բնակատեղի դարձավ, այն անվանեցին Լուհան։ 1730 թվականին բնակավայրը քաղաքի կարգավիճակ ստացավ, իսկ Լուհանի Աստվածամոր ժամատունը դարձավ գործող եկեղեցի։ 1763 թվականին այդ նույն վայրում կառուցվել է ավելի մեծ եկեղեցի։ Այն տաճարը, որ տեսնում ենք մենք այսօր, սկսել է կառուցվել 1890 թվականի մայիսի 6-ին ֆրանսիացի ճարտարապետ Ուլրիխ Կուրտուայի ղեկավարությամբ։ Եկեղեցին օծվել է 1910 թվականի դեկտեմբերին, չնայած նրան, որ աշտարակները դեռևս չէին կառուցվել։ 1930 թվականի նոյեմբերի 15-ին Պիոս XI պապը Աստվածամոր եկեղեցուն տվեց բազիլիկի կարգավիճակ։ Տաճարի լիակատար կառուցումը ավարտվել է 1935 թվականին։
1975 թվականի հոկտեմբերին երիտասարդ կաթոլիկների մի խումբ ոտքով ուխտագնացություն կատարեց Բուենոս Այրեսից դեպի Լուհանի Աստվածամայր (ճանապարհը մոտ 70 կմ էր)։ Այդ օրվանից այս ավանդույթը ամենամյա դարձավ։ 1982 թվականի հունիսի 11-ին բազիլիկ է այցելում Հռոմի պապ Հովհաննես Պողոս II-ը և ծառայություն է մատուցում 700 հազար հավատացյալների առջև։ 1998 թվականին Լուհանում Աստվածամոր բազիլկիը հայտարարվում է որպես Արգենտինայի պատմական հուշարձան։ 2010 թվականի մայիսի 25-ին Արգենտինայի նախագահ Քրիստինա Ֆերնանդես դե Կիրչների ներկայությամբ Լուհանի Աստվածամոր բազիլիկում մատուցվեց ծառայություն` Te Deum, որը նվիրված էր Արգենտինայի 200-ամյակին։ Այժմ Արգենտինայի սուրբ հովանավորին են այցելում տարեկան ավելի քան 4 միլիոն ուխտագնացներ։ 2011 թվականի հոկտեմբերի 2-ին Աստվածամոր տաճար ուխտագնացություն կատարեցին միլիոնավոր հավատացյալներ` «Սուրբ Աստվածամայր, օգնիր մեզ հոգալ կյանքի մասին» կարգախոսով ։
Բազիլիկը կառուցված է նեոգոթիակայի ճարտարապետական ոճով, որը 19-րդ դարի կաթոլիկ ճարտարապետության համար ավանդական էր։ Նավի երկարությունը 104 մետր է, լայնությունը` 42 մետր, տրանսեպտի երկարությունը 68,5 մետր է։ Երկու աշտարակներից յուրաքանչյուրն ունի 106 մետր բարձրություն և օծված է 1,1 մետր բարձրություն ունեցող խաչով։ Բազիլիկի ճակատային մասում տեղադրված են առաքյալների և ավետարանիչների 16 քանդակ։ Աշտարակներում կան 15 զանգեր, որոնց զանգվածը 55-3400 կգ է և էլեկտրոնային ժամացույցներով կարիլիոն։
Ծանոթագրություններ
Կատեգորիա:Նեոգոթիկա Կատեգորիա:Արգենտինայի շենքեր և կառույցներ
Ան Հյո Սոպ
Ան Հյո Սոպ (հանգըլ՝ 안효섭, հանջա՝ 安孝燮, կորեերենի նոր ռոմանականացում՝ An Hyoseop, ), հարավկորեացի դերասան, մոդել և երգիչ ։ Starhaus Entertainment ընկերության ստեղծած «One o One» խմբի անդամ է ։
Գործունեություն
Նույն թվականի աշնանը Աբ Հյո Սոպն ու նրա գործընկերները՝ Կվակ Սի Յանը, Սոն Վոն Սոկը և Կվոն Դո Քյոնը ձևավորում են «One o One» խումբը և թողարկում մի քանի սինգլ։
Հյո Սոպի դերասանական դեբյուտը կայացել է «Սիրո պոռթկում» մինի-դորամայում։
Ծանոթագրություններ
Կատեգորիա:Հարավկորեացի դերասաններ Կատեգորիա:Հարավկորեացի երգիչներ Կատեգորիա:Հարավկորեացի մոդելներ Կատեգորիա:21-րդ դարի երգիչներ
WordNet
WordNet, բառարանային տվյալների բազա անգլերենի համար։ Խմբավորում է անգլերեն բառերը ըստ հոմանիշների, որոնք կոչվում են synsets-ներ ներկայացնում է կարճ, ընդհանուր իմաստներ։ Նպատակն է ստեղծել բառարանի և թեզաուրուսի համդրում, որը ավելի կիրառական է՝ առաջարկելով տեքստի ավտոմատ վերլուծություն և արհեստական ինտելեկտ։
Արտաքին հղումներ
Կատեգորիա:Էլեկտրոնային բառարաններ
Թախդազ Յուրդ
Թախդազ Յուրդ, լեռ Հայաստանում, Սյունիքի մարզի Մեղրի քաղաքից մոտ 18 կմ հյուսիս արևելք, Մեղրու լեռնաշղթայի միջին հատվածում, ներկայիս լանջերը անտառապատ են։ Նշանակված է ռուսական քարտեզներում ։
Ծանոթագրություններ
Կատեգորիա:Սյունիքի մարզի լեռներ
Սկիավոն
Սկիավոն , կոմունա Իտալիայում։ Գտնվում է Վենետո մարզում՝ Վիչենցա գավառում ։
Բնակչությունը կազմում է 2327, բնակչության խտությունը՝ 212 մարդ/կմ²։ Զբաղեցնում է 11,96 կմ² մակերես։ Փոստային ինդեքս՝ 36060։ Հեռախոսային կոդ՝ 0444 ։
Իսիդոր Սևիլյացին համարվում է բնակավայրի հովանավոր սուրբը։ Տոնը նշվում է ամեն տարի մայիսի 15-ին։
Հայերը Փրովիդենսում
Փրովիդենսի հայ համայնքը սկսել է ձևավորվել 19-րդ դարի վերջին քառորդին։ 1897 թվականին բնակվել է 450, 1902 թվականին՝ 1350, 1910 թվականին՝ 2500, 1962 թվականին՝ 12-13 հազար հայ։ Ներկայումս (2003) Փրովիդենսում և արվարձաններում հայերի թիվը շուրջ 30 հզ. է։ Առաջին հայ բնակիչներն աշխատել են տեղի արդյունաբերական ձեռնարկություններում, զբաղվել արհեստներով (կոշկակարություն, դերձակություն, ներկարարություն և այլն)։ Ներկայումս մեծ թիվ են կազմում բժիշկները, ատամնաբույժները, դեղագործները, ճարտարագետները։ 1890 թվականին հիմնվել է Խրիմյան ընկերությունը, 1894 թվականին՝ Հայկազյան և Ազգային տնտեսական միությունները, 1897 թվականին՝ Որբախնամ, 1899 թվականին՝ Փրովիդենսի Հայուհյաց որբախնամ ընկերությունները։
Գործում են հայ ազգային կուսակցությունների տեղական կազմակերպությունները, ՀԲԸՄ-ի, ՀՄԸՄ-ի, ՀՕՄ-ի, Համազգայինի, ՀՍՄ-ի մասնաճյուղերը, հայրենակցական մի շարք միությունների (Համախարբերդցխոկան, Հաճընի ընդհանուր, Բալու-Պաւլին գյուղի ուսումնասիրաց և վերաշինաց, ԲալուՀավավ գյուղի ուսումնասիրաց, Քղիի Խուփս գյուղի) կենտրոնական վարչություններն ու մասնաճյուղերը։ Համայնքում գործում են առաքելական Ս. Սահակ-Մեսրոպ (1914 թվականից), Ս. Վարդանանց (1940 թվականից) և ավետարանական Եվւրատյան (1889 թվականից) եկեղեցիները։ Ս. Վարդանանց եկեղեցուն կից հիմնվել է Մուրադ Արմենյան մեկօրյա դպրոցը։ 1907 թվականին կազմվել է թատերախումբ (1912 թվականից կոչվել է «Հնչակ»), երկար տարիներ գործել է «Ազատամարտ» թատերախումբը։ Փրովիդենսում լույս են տեսնում «Կանթեղ», «Փարոս» եկեղեցական պարբերականները։ Գործում է հայկական ռադիոժամ։
Փրովիդենսի կենտրոնական հրապարակներից մեկում կանգնեցվել է Հայոց ցեղասպանության զոհերի հիշատակին նվիրված հուշարձան։
փ Կատեգորիա:Փրովիդենս
S.P.Q.R.
S.P.Q.R.` լատիներեն հապավում է, որը գործածվել է Հռոմեական Հանրապետությունում և Հռոմեական կայսրությունում։ Պատկերվել է հռոմեական լեգիոնների զինանշաների վրա։
Ծագում և իմաստ
Ծագում է լատիներեն Senatus Populus Que Romanus առաջին տառերից և նշանակում է` "Հռոմի սենատ և ժողովուրդ"։ S.P.Q.R. տեսքով արտահայտությունը բազմաթիվ անգամներ հանդիպում է հռոմեական պատմական գրականության մեջ, այդ թվում՝ Կիկերոնի ճառերում, Տիտոս Լիվիոսի Ab urbe condita libri աշխատությունում։ Գործածվել է նաև Հռոմեական կայսրության անկումից դարեր անց։ 1414 թվականից մինչև 1517 թվականը Հռոմի սենատը հատում էր SPQR փորագրությամբ մետաղադրամներ ։
Տես նաև
Կատեգորիա:Հին Հռոմ Կատեգորիա:Լատիներեն բառեր և արտահայտություններ
Փրիա Ֆերգյուսոն
Անձնական կյանք
Ֆերգյուսոնը ծնվել է 2006 թվականի հոկտեմբերի 1-ին Ատլանտայում, Ջորջիա, Ջոն և Աջուա Ֆերգյուսոնների ընտանիքում։
Գրադարանային տեսակավորում
Գրադարանային տեսակավորում, կամ բացատավորված մուտքային տեսակավորում դա տեսակավորման ալգորիթմ է, որը օգտագործում է մուտքային տեսակավորում, բայց, որը ունի անցում մասսիվում, որպեսզի արագացնի հետագա մուտքերը։ Անունը գալիս է հետևյալ նմանությունից ։ "Թող, որ գրադարանավարը դասավորի գրքերը այբբենական կարգով՝ երկար դարակում, սկսելով Ա-ից ձախ անկյունից, շարունակելով մինչև դարակի աջ մասը, մինչև Ֆ գրքերի վերջանալը։ Եթե գրադարանավարը ձեռք բերի նոր գիրք, որը պատկանում է Բ սեկցիային, ապա նա պետք է գտնի ճիշտ տեղը Բ սեկցիայում և ստիպված է տեղաշարժել բոլոր գրքերը Բ գրքերի մեջտեղից, որպեսզի տեղ ազատի նոր գրքի համար։ Սա հենց մուտքային տեսակավորումն է։ Սակայն, եթե նա ստիպված է ամեն տառից հետո տեղ թողնել, քանի դեռ տեղ կա Բ-ից հետո, ապա նա ընդամենը մի քանի գիրք պետք է տեղաշարժի, որպեսզի տեղ ազատի նորի համար։ Սա գրադարանային տեսակավորման հիմնական նշանակությունն է։"
Փրիա Ֆերգյուսոն
Անձնական կյանք
2015 թվականին Ֆերգյուսոնը համագործակցեց United Way-ի հետ՝ փորձելով ուշադրություն հրավիրել երեխաների բարեկեցության վրա ։
Արտաքին հղումներ
Կատեգորիա:Ապրող անձինք Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի երեխա դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:2006 ծնունդներ
Գրադարանային տեսակավորում
Ալգորիթմը առաջարկվել է Միքայել Ա. Բենդերի, Մարտին Ֆարահ-Կոլտոնի, և Միգել Մոստեիրոյի կողմից 2006 թ.-ին ։
Արտաքին հղումներ
Կատեգորիա:Տեսակավորման ալգորիթմներ Կատեգորիա:Տարբերվող տեսակավորում Կատեգորիա:Կայուն տեսակավորում Կատեգորիա:Առցանց տեսակավորում
The Voice Within
The Voice Within, ամերիկացի երգչուհի Քրիստինա Ագիլերայի չորրորդ դեբյուտային ալբոմ Stripped֊ի (2002) հինգերորդ սինգլը, թողարկվել է 2003 թվականի հոկտեմբերի 27֊ին։ Սինգլը Billboard Hot 100 վարկանիշային աղյուսակում զբաղեցրեց 33֊րդ հորիզոնականը, Մեծ Բրիտանիայում՝ 9֊րդ և Ավստրալիայում 19֊րդ հորիզոնականը։ Տեսահոլովակը Ագիլերայի տեսահոլովակներից միակն է, որը սև և սպիտակ է։ Երգը 2004 MTV Video Music Awards մրցանակաբաշխության ժամանակ հաղթող ճանաչվեց երեք անվանակարգում՝ «Լավագույն կանացի տեսահոլովակ», «Հեռուստադտողի ընտրություն» և «Լավագույն կինոնկարահանում»։
Տեղեկություններ երգի մասին
The Voice Within֊ը գրել են Ագիլերան և Գլեն Բալլարդը։ Քրիստինան չէր ուզում, որ երգը լինի 5֊րդ սինգլը, այլ ուզում էր, որ լինի Impossible երգը, որի հեղինակը և պրոդյուսերը Ալիշա Կիսն է։
Տեսահոլովակ
Այս երգի տեսահոլովակը նկարահանել է Դեյվիդ Լյա Շապելը։ Տեսահոլովակը նկարահվել է «մեկ տեսախցիկով», առանց մոնտաժի։ Տեսահոլովակի ամբողջ ընթացքում Ագիլերան նստած է պատուհանի մոտ, և երբ երգը հասում է ավարտին, նա անցնում է հաջորդ պատուհանից և ընկնում փայլուն վանդակի մեջ։ Տեսահոլովակը նկարահանվել է Կալիֆորնիա նահանգի Լոս Անջելես քաղաքի կենտրոնում։
Թաքնալի (ձմեռանոց)
Թաքնալի, ձմեռանոց Հայաստանի Լոռու մարզում։ Օգտագործվել է 1920-1930-ական թվականներին ։
Ծանոթագրություններ
Կատեգորիա:Ձմեռանոցներ
Մեր թաղը (պատմվածաշար)
«Մեր թաղը», Նար-Դոսի նովելաշարը, որը գրվել է 1889 թ.։
(Նար-Դոսը կյանքի ռեալիստական վերլուծության առաջին փորձն արել է «Աննա Սարոյան» (1888 թ.) նամականի-վիպակում, որտեղ մի ընտանիքի կործանման պատմությամբ գրողը ներկայացրել է այն մեծ խզումը, որ գոյություն ուներ մարդու իդեալների և իշխող հասարակության միջև։ Այս խզումն առավել խորությամբ է արտահայտվել «Մեր թաղը» (1889–90 թթ.) նովելաշարում, որտեղ յուրաքանչյուր նովել մի դրամա է։ Խավարի ու թշվառության միջավայրում մեծ չարիք են սնահավատությունն ու տգիտությունը («Սաքուլն ուխտ գնաց», «Ինչպես բժշկեցին»), վայրագությունն ու կոպտությունը («Թե ինչ եղավ հետո, երբ շաքարամանից երկու կտոր շաքար պակասեց», «Հոպոպ»), հարբեցողությունն ու բարոյական անկումը («Հոգուն վրա հասավ», «Սև փողերի տոկոսը»)։
Սյուժեն
Մեծ և փարթամ ծայրամասերից մեկի թաղը։ Այդ թաղում ապրում էր ջուլհակ Թորոսը, որ մի ժամանակ շատ ժիր արհեստավոր էր։ Նրա կինը մահացել էր, թողնելով իր մի քանի զավակներից միայն մի աղջիկ՝ Մարթային։ Մարթան էր ծերունուն կերակրողը և նրա միակ ապավենը։ Ամբողջ օրը աշխատում էր, աշխատում առանց դադար առնելու։ Նրան միշտ կարելի էր տեսնել տան պատի տակ վիլալարը փեռքին հինած հինելիս, կամ թել կծկելիս, կամ գուլուփայի վրա թել ետ տալիս և կամ թե տանը հինած գործելիս։ Գարնան վերջին օրերից մեկում մահանում է Թորոսենց հեռու-մոտիկ ազգականը՝ Դարչոն։ Մարթային գալիս և տանում են, որպեսզի նա սևեր կարի սգավորների համար։ Հայրը նրանից շուտ էր տուն վերադարձել։ Հանկարծ հայրը լսում է Մարթայի ձայնը։ Զրույցից հետո պարզ է դառնում, որ թախտի տակ Մարթայի աչքին երևացել են շուն և կատու, որոնք գզում էին այն մոզու միսը, որը մատաղ էին արել Դարչոյի ազգականները։ Հայրը հանգստացնում է Մարթային, բայց մի օր էլ տեսնում է թե ինչպես է Մարթան փորում գետինը, որպեսզի գտնի մոզու միսը։ Այդ մասին իմանում են Թորոսի բոլոր ազգականներն ու հարևանները։ Նրանք հավաքվում են Թորոսենց տան մոտ և սկսում խորհրդակցել։ Խորհրդակցությունը նախագահում էր Պետոյի այրի կինը՝ Օսանը, որն էլ կանչում է գրբաց Գրիգորին, որպեսզի բժշկի խենթ Մարթային։ Սկզբում գրբացը սկսում է կարդալ «Սողոմոնի գրքից» աղոթքներ, որից հետո հրամայում է կապել Մարթայի ձեռքերը և հայտնում, որ նրա մեջ սատանա է մտել։ Ապա կանչում է մի երեխայի և նրանից ջուր ուզում, որպեսզի սատանաները ընկնեն ջրի մեջ։ Տեսնելով, որ ոչինչ չի օգնում, նա բոլորին դուրս է հանում տանից, և սկսում է մաթրախով ծեծել Մարթային։ Ճիշտ ժամանակին է հասնում Օսանի տղան՝ Ցականը, ով խայտառակելով դուրս է հանում սուտասան գրբացին և նրանից ետ վերցնում Թորոսից կորզած գումարը։ Մարթան թեև շուտով լավանում է մաթրախի խարաններից, բայց մի քանի ամսից մահանում է։ Նրան շուտով հետևում է նաև հայրը։ Իսկ գրբաց Գրիգորը մինչև օրս էլ շարունակում է իր արհեստը՝ առաջվա պես ժպտուն աչքերով և կարմիր այտերով։
Դուրգար Սաքուլը կամաց բաց է անում դուռը և ներս մտնում։ Նրա կինը՝ Նատոն լվացք էր անում։ Սաքուլը գնում և պառկում է թախտի վրա, կնոջը խնդրում է երկու վերմակով ծածկել իրեն, որտեղից կինը հասկանում է, որ ամուսինը կրկին իրեն լավ չի զգում։ Սաքուլը երկար ժամանակ հիվանդ էր և իր ունեցվածքը վաճառել էր դեղ գնելու համար, բայց անօգուտ։ Այժմ գնացել էր բժշկի, իսկ հիվանդանոցում տասը չայի գումար էին ուզել և գումար չունենալու պատճառով ետ էր վերադարձել տուն։ Դուռը բացվում է և ներս է մտնում Սաքուլի մայրը։ Նատոն Սաքուլին և Ազիին պատմում է իր տեսած երազի մասին, որից հետո Ազին գնում է գրբացի մոտ։ Տուն վերադառնալուն պես Ազին հայտնում է, որ գրբացն ասել է, թե Սաքուլը պետք է գնա Թելեթի ուխտի և երեք գիշեր պառկի եկեղեցու դռան մոտ։ Երեկոյան Սաքուլը գնում է Սերգեյ Ստեփանիչի մոտ և նրանից պարտքով գումար խնդրում, իսկ առավոտյան ճանապարհ են ընկնում։ Երկու օր արևոտ եղանակ է անում, իսկ երրորդ օրը ուժեղ քամի է բարձրանում և անձրևում է։ Նատոն հարկադրված Սաքուլին տանում է տուն։ Ճանապարհին Սաքուլը գանգատվում է ցավերից, իսկ տուն գալուն պես մահանում։
Ձմեռնամուտ օրերից մեկն էր։ Նաղշքար Դավիթը գնում էր տուն։ Այդ օրը Դավիթը մի գրամ անգամ չէր խմել, այդ պատճառով շատ վրդովված էր։ Նույնիսկ գինետանը նրան պարտքով գինի չէին տվել։ Տուն հասնելուն պես սկսում է հայհոյել կնոջը, ով նստած կար էր անում, ապա ծեծում է աղջկան։ Տուն է մտնում Ակոբը և հայտնում մորը, որ մի քիչ գումար է վաստակել։ Գումարի անունը լսելուն պես Դավիթը թռչում է տեղից, վերցնում գումարը, իսկ ընդդիմացող կնոջը ծեծում։
Զինագործ Ասատուրը երեկոյան խանութը փակելուն պես տուն էր վերադառնում։ Հանկարծ երեխաներից մեկը նրա հետևից գոռում է Հոպոպ։ Մեկ րոպե հետո ամբողջ փողոցը նրա հետևից գոռում էր Հոպոպ։ Երբ տուն է հասնում, տղայից իմանում է, որ կինը գնացել է հարևան Բագրատի տուն։ Երբ կինը վերադառնում է, Հոպոպը սկսում է վիճել։ Ասատուրը մի գավաթ ուներ և գտնում էր, որ այդ գավաթի մեջ է իր երջանկությունը։ Վեճի ժամանակ կինը վերցնում է գավաթը և վազում դուրս։ Երբ կինը զգում է, որ ամուսինը իրեն է հասնում, բաժակը գցում է գետնին և կոտրում։ Այդ տեսնելով Ասատուրը մի քար է վերցնում և շպրտում է կնոջ վրա, որն էլ վերջինիս մահվան պատճառ է դառնում։